钦定古今图书集成/历象汇编/庶征典/第183卷 > 《田家五行》 > 晋
## 钦定古今图书集成/历象汇编/庶征典/第183卷 > 《田家五行》 > 晋

### 武帝泰始元年木连理

按《晋书。武帝本纪》。不载。　按《宋书符瑞志》。“泰始元年
十二月。木连理生辽东方城。”

泰始二年，“嘉奈实木连理。”

按《晋书。武帝本纪》。不载　按《宋书符瑞志》，“二年六月
壬申，嘉奈一蒂十实生酒泉。八月，木连理生河南成
皋。”

泰始七年，芙蓉并蒂。

按《晋书。武帝本纪》。不载　按《宋书符瑞志》。“七年六月
己亥。东宫元圃池芙蓉二花一蒂。皇太子以献。
泰始八年。木连理嘉禾生。”

按《晋书武帝本纪》，不载。　按《宋书符瑞志》，“八年正月，
木连理生东平范，五月甲辰，木连理生东平寿张。十
月，木连理生建宁。十月，泸水胡王彭护献嘉禾。”

### 咸宁元年木连理树出青气

按《晋书武帝本纪》，不载。　按《五行志》，咸宁元年八月
丁酉，大风折大社树，有青气出焉。此青祥也。占曰：“东
莞当有帝者。”明年元帝生。是时帝大父武王封东莞，
由是徙封琅琊。孙盛以为中兴之表。晋室之乱，武帝
子孙无孑遗，社树折之应，又常风之罚。

按《宋书符瑞志》：“武帝咸宁元年正月，木连理生汝阴
南顿。”

咸宁二年，“木连理。”

按《晋书。武帝本纪》。不载　按《宋书符瑞志》。“二年四月
木连理生清河灵。六月木连理生燕国。”

咸宁三年，“木连理。”

按《晋书。武帝本纪》。不载。　按《宋书符瑞志》。“三年七月
壬辰。木连理生始平鄠。”

咸宁四年，“木连理。”

按《晋书。武帝本纪》。不载。　按《宋书符瑞志》。“四年八月，
木连理生陈留长垣。”

咸宁五年，“木连理。”

按《晋书武帝本纪》。不载　按《宋书符瑞志》。“五年，木连
理生义阳。木连理生乐安临济。”

### 太康元年木连理嘉瓠生

按：《晋书武帝本纪》，不载。　按《宋书符瑞志》，“太康元年
正月，木连理生涪陵永平，四月，木连理生顿丘，五月，
木连理二生济阴乘氏、沛国。七月，木连理生冯翊栗
邑。十二月戊子，嘉瓠生宁州，宁州刺史费统翊以闻。
太康二年，木连理。”

按《晋书。武帝本纪》。不载　按《宋书符瑞志》：“二年正月
木连理生荥阳密。十月木连理十三生南安源道。
太康三年木连理嘉瓜生。”

按《晋书武帝本纪》。不载　按《宋书符瑞志》，“三年四月，
木连理生琅邪华。六月木连理生广陵海西嘉瓜异
体同蒂，生河南洛阳辅国大将军王濬园。”

太康四年，“木连理，禾嘉生。”

按《晋书武帝本纪》。不载　按《宋书符瑞志》，“四年正月
木连理生冯翊、临晋、蜀郡、成都。十二月木连理生扶
风，嘉禾生扶风雍。”

太康五年，嘉禾生。

按《晋书。武帝本纪》。不载。　按《宋书符瑞志》。“五年七月。
嘉禾生豫章南昌。”

太康七年，“木连理。”

按《晋书武帝本纪》。不载　按《宋书符瑞志》，“七年三月木连理生河南新安。六月木连理生始兴中宿、南乡、
范阳。”

太康八年，嘉禾生木连理。

按《晋书。武帝本纪》。不载　按《宋书符瑞志》，“八年闰三
月，嘉禾生东夷校尉园。四月，木连理生庐陵东昌。九
月，木连理生东莱卢乡，嘉禾生东莱掖。”

太康九年，木连理。

按《晋书武帝本纪》。不载。　按《宋书符瑞志》。九年九月，
“木连理生陈留浚仪。”

太康十年，嘉麦生，木连理。

按《晋书武帝本纪》。不载　按《宋书符瑞志》，“十年六月
嘉麦生扶风郡，一茎九穗，是岁收三倍。十一月木连
理生鄱阳鄡乡。”

### 太熙元年木连理

按《晋书。武帝本纪》。不载　按《宋书符瑞志》。“太熙元年
二月。木连理生河南梁。”

### 惠帝元康元年木连理

按：《晋书惠帝本纪》，不载。　按《宋书符瑞志》，元康元年
五月，木连理三生成都临卭。七月辛丑，梁国内史任
式上言，“武平界有柞栎二树，合为一体，连理。”十一月，
木连理生武昌，大将军王敦以闻。癸酉，木连理生汝
阴，太守以闻。

元康二年，草竹皆结子如麦。

按：《晋书惠帝本纪》不载。　按《五行志》：“二年二月，巴西
郡界草皆生华，结子如麦，可食。”时帝初即位，楚王玮
矫诏诛汝南王亮及太保卫瓘，帝不能察。今非时，草
结实，此恒燠宽舒之罚。　又按志，“二年春，巴西郡界
竹生花，紫色，结实如麦，外皮青，中赤白，味甘。”

元康九年六月，桑生东宫。

按《晋书惠帝本纪》，不载。　按《五行志》，“九年六月庚子，
有桑生东宫西厢，日长尺馀，甲辰枯死。”此与殷太戊
同妖，太子不能悟，故至废戮也。班固称：“野木生朝而
暴长，小人将暴，居大臣之位，危国亡家之象，朝将为
墟也。”是后孙秀、张林用事，遂至大乱。

### 永康元年桑生东宫

按《晋书惠帝本纪》，不载。　按《五行志》，“永康元年四月，
立皇孙臧为皇太孙，五月甲子，就东宫。桑又生于西
厢。明年，赵王伦篡位，鸩杀臧。”此与愍怀同妖也。是月，
壮武国有桑化为柏，而张华遇害。壮武，华之封邑也。

### 怀帝永嘉二年桑树有声

按《晋书怀帝本纪》，不载。　按《五行志》，“永嘉二年冬，项
县桑树有声如解材，人谓之桑树哭。”案刘向说，“桑者
丧也，又为哭声，不祥之甚。”是时京师虚弱，胡寇交侵，
东海王越，无卫国之心，四年冬季而南出，五年春，薨
于此城。石勒邀其众，围而射之。王公以下至众庶死
者十馀万人，又剖越棺，焚其尸。是败也，中原无所请
命，洛京亦寻覆没，《桑哭》之应也。

永嘉六年，妖树生，樟枯复荣。

按：《晋书怀帝本纪》。不载　按《五行志》，六年五月，无锡
县有四株茱萸树，相樛而生。状若连理。先是郭景纯
筮延陵蝘鼠，遇临之益曰：“后当复有妖树生。若瑞而
非辛螫之木也。倘有此，东西数百里必有作逆者。”及
此木生后，徐馥果作乱。亦草妖也。郭又以为木不曲
直。其七月豫章郡有樟树久枯，是月忽更荣茂。与汉
昌“邑枯社复生”同占，是怀愍沦陷之征，元帝中兴之
应也。

### 愍帝建兴元年嘉禾生

按《晋书愍帝本纪》。不载　按《宋书符瑞志》：“癸亥，嘉禾
生襄平县，一茎七穗。”

建兴二年，“《木连理》、嘉禾生。”

按《晋书愍帝本纪》，不载　按《宋书符瑞志》，“二年三月
庚辰，木连理生朱提。”又“木连理二生益州双柏。六月
木连理生襄平，嘉禾生平州治。三实同蒂。”

建兴三年，“嘉禾生。”

按《晋书。愍帝本纪》。不载　按《宋书符瑞志》。“三年七月。
嘉禾生襄平县。异体同蒂。”

元帝建武元年，“木连理。”

按《晋书元帝本纪》。不载　按《宋书符瑞志》。“建武元年
闰月乙丑。木连理生嵩山。八月甲午。木连理生汝阴。”

### 元帝大兴元年木连理

按《晋书。元帝本纪》。不载。　按《宋书符瑞志》。“太兴元年
七月戊辰。木连理生武昌大军将王敦以闻。”

《太兴》三年，“木连理。”

按《晋书元帝本纪》。不载。　按《宋书符瑞志》。“三年十一
月。木连理生零陵永昌。”

### 明帝太宁元年木生如人面

按《晋书明帝本纪》，不载。　按《五行志》，“太宁元年九月，
会稽剡县木生如人面。是后王敦称兵作逆，祸败无
成。”昔汉哀成之世，并有此妖，而人貌备具，故其祸亦
大。今此但如人面而已，故其变也轻矣。

癸亥。曲阿有柳树枯倒。六载。是日忽复起生。”　按《宋
书符瑞志》。咸和六年。庾亮献嘉橘。一蒂十二实。
咸和八年木连理。

按《晋书。成帝本纪》。不载。　按《宋书符瑞志》。“八年五月
己巳。木连理生昌黎咸和。”

咸和九年，枯榆复生。

按《晋书成帝本纪》，不载。　按《五行志》，“九年五月甲戌，
吴县吴雄家有死榆树，是日因风雨起生”，与汉“上林
断柳起生”同象。初，康帝为吴王，于时虽改封琅邪，而
犹食吴郡为邑，是帝越正体，飨国之象也。象见吴邑
雄之舍，又天意乎！

### 咸康三年木连理

按《晋书。成宗本纪》。不载　按《宋书符瑞志》。咸康三年
三月庚戌。“木连理生平州世子府治故园中。”

咸康七年，“木连理。”

按《晋书。成帝本纪》。不载　按《宋书符瑞志》。七年十二
月。吴国内史王恬上言。“木连理生吴县沙里。”

### 穆帝永和五年木连理

按《晋书。穆帝本纪》。不载　按《宋书符瑞志》。永和五年
二月癸丑。临海太守蓝田侯述言。“郡界木连理。”

### 哀帝兴宁三年僵栗复生

按：《晋书哀帝本纪》，不载。　按《五行志》，“兴宁三年五月
癸卯，庐陵西昌县修明家有僵栗树，是日忽复起生，
时孝武年四岁。俄而哀帝崩，海西即位，未几而废。”简
文越自藩王，入纂大业，登阼享国，不逾二年，而孝武
嗣统，帝讳昌明。识者切谓西昌修明之祥，帝讳实应
焉。是亦与汉宣帝同象也。

### 海西公太和九年杨树生松

按《晋书海西公本纪》，不载。　按《五行志》，“海西太和九
年，凉州杨树生松。天戒若曰，松者不改柯易叶，杨者
柔脆之木，今松生于杨，岂非永久之叶，将集危亡之
地邪？”是时张天锡称雄于凉州，寻而降苻坚。

### 孝武帝宁康三年木连理

按《晋书孝武帝本纪》不载　按《宋书符瑞志》，“宁康三
年六月辛卯，江宁县建兴里侨民留康家，树异木连
理。”

### 太元十一年榆木连理

按《晋书孝武帝本纪》，不载　按《宋书符瑞志》，“太元十
一年四月壬申，琅邪费有榆木，异根连理，相去四尺
九寸。”

太元十四年，枯树断折，自立。

按《晋书孝武帝本纪》，不载。　按《五行志》，十四年六月，
建宁郡铜乐县枯树断折，忽然自立相属。京房《易传》
曰：“弃正作淫，厥妖木断自属。妃后有专，木仆反立。”是
时正道多僻，其后张夫人专宠，及帝崩，兆庶归咎张
氏焉。

太元十八年，“木连理。”

按《晋书孝武帝本纪》，不载　按《宋书符瑞志》，十八年
十月戊午，临川东兴令惠欣之言，“县东南溪傍有白
银树、芳灵树、李树，并连理。”

太元十九年，《李连理》。

按《晋书孝武帝本纪》。不载　按《宋书符瑞志》。“十九年
正月丁亥，华林园延贤堂西北，李树连理。”

太元二十一年，“木连理。”

按《晋书。孝武帝本纪》。不载　按《宋书符瑞志》。二十一
年正月丙子。“木连理生南康宁都县社后。”

### 安帝隆安三年石榴一蒂六实木连理

按《晋书安帝本纪》。不载。　按《符瑞志》，“隆安三年，武陵
临沅献安石榴。一蒂六实。十一月，木连理生，汝阳太
守垣苗以闻。”

### 元兴元年木连理

按《晋书。安帝本纪》。不载。　按《符瑞志》。“元兴元年正月。
木连理生泰山武阳。”

元兴三年，竹实如麦。

按《晋书安帝本纪》。不载。　按《五行志》，三年，“荆江二州
界竹生实如麦。”

### 义熙二年有苦荬高四尺馀按晋书安帝本纪不载 按五行志义熙二年九月扬武将军营士陈盖家有苦荬菜茎高四尺六寸广

三尺二寸，厚二寸，亦草妖也。此殆与《吴终》同象，识者
以为“苦荬”者，买勤苦也。自后岁岁征讨，百姓劳苦，是
“买苦”也。十馀年中，姚泓灭，兵始戢，是“苦荬”之应也。
义熙十四年，嘉禾生。

按《晋书安帝本纪》，不载　按《南史宋武帝本纪》，“义熙
十四年，巩县人宗曜于其田所获嘉禾，九穗同茎。帝
以献晋帝以归于我，帝冲让乃止。”

义熙　年，宫城御道产蒺蔾。

按：《晋书安帝本纪》，不载。　按《五行志》：“义熙中，宫城上
及御道左右皆生蒺蔾，亦草妖也。蒺蔾有刺，不可践
而行，生宫墙及驰道。天戒若曰，人君不听政，虽有宫室驰道若空废，故生蒺藜。”

### 宋

### 文帝元嘉二年嘉禾生

按《宋书文帝本纪》不载。　按《符瑞志》，“元嘉二年十月，
嘉禾生颍川，阳翟太守垣苗以闻。”

元嘉七年，嘉莲生。

按《宋书文帝本纪》。不载。　按《符瑞志》。“七年七月乙酉，
建康檐湖二莲一蒂。”

元嘉八年，“木连理。”

按《宋书文帝本纪》不载。　按《符瑞志》：“八年四月乙亥，
东莞莒县松树连理，太守刘元以闻。八月木连理生
东安新泰县。”

元嘉九年，“嘉禾生木连理。”

按《宋书。文帝本纪》。不载。　按《符瑞志》，“九年三月嘉禾
生义阳，豫州刺史长沙王义欣以献。六月木连理生
荥阳，泠道太守展禽以闻。”

元嘉十年，芙蓉并蒂，嘉禾生。

按《宋书。文帝本纪》不载。　按《符瑞志》，“十年七月己丑，
华林天渊池芙蓉异花同蒂。八月嘉禾生汝南苞信，
豫州刺史王义欣以献。”

元嘉十一年，“朱草嘉禾生。”

按《宋书文帝本纪》不载。　按《符瑞志》，“十一年，朱草生
蜀郡郫县王之家，益州刺史甄法崇以闻。八月，嘉禾
一茎九穗，生北，汝阴太守王元谟以献。”

元嘉十二年，甘树柞树连理。

按《宋书。文帝本纪》。不载。　按《符瑞志》，“十二年二月丁
卯，南郡江陵庾和园甘树连理。荆州剌史临川王义
庆以献。三月马头济阳柞树连理。豫州刺史长沙王
义欣以闻。”

元嘉十四年，“梨甘李连理。”

按《宋书。文帝本纪》。不载。　按《符瑞志》，“十四年二月，宫
内螽斯堂前梨树连理。豫州刺史长沙王义欣以闻。
南郡江陵光袆之园，甘李二连理。”

元嘉十五年，林檎连理。

按《宋书文帝本纪》。不载　按《符瑞志》。十五年二月。“太
子家令刘征园中林檎树连理。征以闻。”

元嘉十六年，嘉莲生。

按《宋书文帝本纪》。不载。　按《符瑞志》。“十六年七月壬
申，华林池双莲同干。”

元嘉十七年，“候风木芙蓉连理。”

按《宋书文帝本纪》。不载。　按《符瑞志》，“十七年七月，武
昌崇让乡程僧爱家候风木连理，江州刺史临川王
义庆以闻。十月，寻阳弘农祐几湖芙蓉连理，临州王
义庆以闻。”

元嘉十八年，“木连理。”

按《宋书。文帝本纪》。不载。　按《符瑞志》。十八年十二月。
“木连理生历阳刘成之家。南豫州刺史武陵王讳以
闻。”

元嘉十九年，嘉莲生。

按《宋书文帝本纪》。不载　按《符瑞志》“十九年八月壬
子，扬州后池二莲合华，剌史始兴王濬以献。”

元嘉二十年，“嘉莲嘉禾生芙蓉并蒂，木连理。”

按：《宋书文帝本纪》不载。　按《符瑞志》，“二十年四月，乐
游苑池二莲同干，苑丞梅道念以闻。五月，卢陵郡池
芙蓉二花一蒂，太守王渊以闻。六月，嘉禾一茎九穗，
生上庸新安，梁州刺史刘道以献。七月，盱眙考城县
柞树二株连理，南兖州刺史临川王义庆以闻。八月，
木连理生汝阴，豫州刺史刘遵考以闻。”　又按志，“夏
永嘉郡后池芙蓉二花一蒂，太守臧艺以闻。六月壬
寅，华林天渊池芙蓉二花一蒂，园丞陈袭以闻。
元嘉二十一年，嘉莲嘉禾生，木理连。”

按《宋书文帝本纪》，不载。　按《符瑞志》，“二十一年六月
丙午，华林园天渊池二莲同干，园丞陈袭祖以闻。木
连理生历阳乌江，南豫州刺史武陵王讳以闻。木连
理生晋陵无锡，南徐州刺史南谯王义宣以闻。嘉禾
生新野邓县，雍州刺史萧思话以献。”

元嘉二十二年，嘉禾嘉莲生栎木连理。

按《宋书文帝本纪》，不载。　按《符瑞志》，“二十二年六月，
嘉禾生籍田，一茎九穗。七月癸酉，嘉禾生平虏陵，徐
州刺史戴质以献。九月，嘉禾生太尉府田，太尉江夏
王义恭以闻。嘉禾生扬州东耕田，刺史始兴王濬以
闻。嘉禾生华林园，百六十穗，园丞陈袭祖以闻。嘉禾
生颍川阳白，豫州刺史赵伯符以献。”　又按《志》，“二十
二年‘七月辛巳，南顿栎连理，豫州刺史赵伯符以闻’。”
“九月，木连理生建康，建康令张永以闻。木连理生武
昌，江州刺史卢陵王绍以闻。”　又按志，二十二年七
月，“东宫元圃园池二莲同干，内监殿守舍人宫勇民
以闻。”

元嘉二十三年，“木连理，野稻、嘉粟、嘉莲生。”

按《宋书文帝本纪》，不载。　按《符瑞志》，“二十三年二月
辛亥，木连理生南阴柔县，太守以闻。”“木连理生淮南当涂，扬州刺史始兴王濬以闻。”吴郡嘉兴盐官县野
稻自生三十许种，扬州刺史始兴王濬以闻。醴湖屯
生嘉粟，一茎九穗，屯主王世宗以闻。六月辛丑，太子
西池二莲共干，池统胡永祖以闻。八月己酉，鱼邑三
周“池二莲同干”，园丞徐道兴以闻。七月乙丑，嘉禾旅
生籍田，籍田令褚熙伯以闻。七月庚午，嘉禾生丹阳
椒唐里，扬州刺史始兴王濬以闻。庚辰，嘉禾生醴湖
屯，屯主王世宗以闻。八月己酉，嘉禾生华林园，园丞
陈袭祖以闻。九月庚申，嘉禾生沛郡，萧征北大将军
衡阳王义季以闻。嘉禾生江夏汝南，荆“州刺史南谯
王义宣以闻。”

元嘉二十四年，“梨榖栎木连理，嘉禾生。”

按《宋书文帝本纪》。不载　按《符瑞志》。“二十四年二月
壬午，临川王第梨树连理。临川王煜以闻。七月壬子，
晋陵无锡榖栎树连理。南徐州刺史广陵王诞以闻。
乙卯木连理生会稽诸暨。扬州刺史始兴王濬以闻。
会稽太守杨元保上改连理所生处康亭村为木连
理。嘉禾旅生华林园及景阳山。园丞梅道念以闻。太
尉”江夏王义恭上表曰：“臣闻居高听卑，上帝之功；天
且弗违，圣王之德。故能影响二仪，甄陶万有。鉴观古
今，探验图纬，未有道阙化亏，而祯物著明者也。自皇
运受终，辰曜交和，是以卉木表灵，山渊效宝。伏惟陛
下体乾统极，休符袭逮。若乃凤仪西郊，龙见东邑，海
酋献改缁之羽，河祗开俟清之源，三代”象德，不能过
也。有幽必阐，无远弗屇，重译岁至，休瑞月臻。前者躬
籍南亩，嘉谷乃植，神明之应，在斯尢盛。四海既穆，五
民乐业。思述汾阳，经始灵囿，兰林甫树，嘉露频流，版
筑初就，祥穟如积，太平之符，于是乎在。臣以寡立，承
乏槐铉，沐浴芳津，预睹冥庆，不胜抃舞之情。谨上《嘉
禾甘露颂》一篇，不足称“扬美烈，追用悚汗，其颂曰：‘二
象攸分，三灵乐主，齐应合从，在今犹古，天道谁亲，惟
仁斯辅，皇功帝绩，理冠区宇，四民均极，我后体兹，惟
机惟神，敬昭文思，九族既睦，万邦允釐，德以位叙，道
致雍熙，于穆不已，显允东储，生知夙叡，岳茂渊虚，因
心则哲，令闻弘敷，继徽下武，俪景辰居，轩制合宫，汉
兴未央’”，矧伊圣朝，九有以康。率由旧典，思烛前王。乃
造陵霄，遂作景阳。有蔼景阳，天渊之涘。清暑爽立，云
堂特起。植类斯育，动类斯止。极望江波，遍对岳峙。化
德惟达，休瑞惟懋。诞降嘉种，呈祥初构。甘露春凝，祯
穟秋秀。于今匪烈，嗣岁仍富。昔在放勋，历荚数朝。降
及重华，倚扇清庖。铄矣皇庆，比物竞昭，伦彼“典策，被
此风谣，资臣六蔽，任兼两司。既恧仲衮，又惭郑缁，岂
忘衡泌，乐道明时。敢述休祉，愧阙令辞。”八月乙巳，嘉
禾生鱼城内，晋陵南徐州刺史广陵王诞以闻。
元嘉二十五年，嘉瓠，嘉禾生，木连理。

按《宋书文帝本纪》。不载　按《符瑞志》。二十五年“四月
戊辰，嘉瓠生京邑新园，园丞徐道兴以献。木连理生
晋陵，南徐州刺史广陵王诞以闻。六月壬子，嘉禾生
籍田，籍田令褚熙伯以献。壬寅，嘉禾旅生华林园，十
株七百穗。园丞梅道念以闻。七月壬辰，嘉禾生北海，
青冀二州刺史杜坦以献。八月丙午，嘉禾生太尉江
夏”王义恭果园，江夏国典书令陈颖以闻。壬子，嘉禾
生建康化义里，令丘珍孙以献。癸丑，嘉禾生华林园，
园丞梅道念以献。十一月，嘉禾生巴东，荆州刺史南
谯王义宣以闻。

元嘉二十六年，嘉禾生。

按：《宋书文帝本纪》，不载。　按《符瑞志》，“二十六年五月
癸酉，嘉禾生建康禁中里，扬州刺史始兴王濬以献。
六月甲寅，嘉禾生籍田，籍田令褚熙伯以献。七月，嘉
禾生巴东胊䏰，荆州刺史南谯王义宣以献。
元嘉二十七年，嘉禾生。”

按《宋书文帝本纪》不载。　按《符瑞志》二十七年“十月
己丑，嘉禾生北海，青州刺史杜坦以闻。”

元嘉二十八年，“嘉禾生，菽粟旅生。”

按《宋书文帝本纪》，不载。　按《符瑞志》，“二十八年正月
戊子，木连理生寻阳，柴桑又生州城内，江州刺史建
平王宏以闻。”“七月戊戌，嘉禾生广陵，邵伯埭，兖州刺
史江夏王义恭以闻。癸卯，寻阳柴桑菽粟旅生，弥漫
原野，江州刺史王宏以闻。”

元嘉二十九年，“木连理。”

按《宋书。文帝本纪》。不载,。　按《符瑞志》。二十九年“十月
丁未，木连理生。南琅邪太守刘成以闻。”

### 孝武帝孝建二年木连理嘉禾生

按：《宋书孝武帝本纪》，不载。　按《符瑞志》，“孝建二年三
月己酉，木连理生南郡江陵，荆州刺史朱修之以闻。
六月庚寅，元武湖二莲同干。癸巳，嘉禾二株生江夏
王义恭东田。九月朔，嘉禾异亩同颖，生齐郡广饶县。
孝建三年，木连理嘉禾生。”

按《宋书孝武帝本纪》不载。　按《符瑞志》，“三年五月，木
连理生北海，都昌刺史垣护之以闻。七月癸未，木连
理生历阳，太守袁敳以闻。庚午，嘉禾生吴兴武康

### 大明元年木连理嘉禾生

按《南史宋孝武帝本纪》，“大明元年五月丙寅，芳香琴
堂东西有双橘连理，清暑殿西甍鸱尾中央生嘉禾
一株五茎。”改“清暑殿”为“嘉禾殿”，“芳香琴堂”为“连理堂。”
按《宋书符瑞志》，“大明元年正月乙亥，木连理生高平。
二月壬寅，华林园双橘树连理。八月甲申，嘉禾生青
州，异根同穗。九月乙丑，华林园棃树连理。十月丁丑”
朔，木连理生豫章、南昌。

大明二年，“木连理。”

按《宋书孝武帝本纪》不载。　按《符瑞志》，“二年四月辛
丑，木连理生汝南，豫州刺史宗悫以闻。”
“大明三年，嘉禾生木连理。”

按：《宋书孝武帝本纪》，不载。　按《符瑞志》，“三年九月乙
亥，嘉禾生北海都昌县，青州刺史颜师伯以闻。甲午，
木连理生丹阳秣陵，材官将军范悦时以闻。”

大明四年，“木连理。”

按：《宋书孝武帝本纪》，不载。　按《符瑞志》，“四年三月丁
亥，木连理生华林园曜灵殿北。四月壬子，木连理生
华林园日观台北。六月戊戌，木连理生会稽山阴，扬
州刺史西阳王子尚以闻。”

大明五年，“嘉瓜生。”

按：《宋书孝武帝本纪》，不载。　按《符瑞志》：“五年五月，嘉
瓜生建康蒋陵里，丹阳尹王僧朗以献。闰九月，木连
理生边城，豫州刺史垣护之以闻。十二月戊寅，淮南
松木连理，豫州刺史寻阳王子房以闻。籍田芙蓉二
花同蒂，大司农萧邃以献。”

大明六年，“木连理嘉禾生。”

按：《宋书孝武帝本纪》，不载。　按《符瑞志》：“六年二月乙
丑，木连理生晋陵，南徐州刺史新安王子鸾以闻。四
月戊辰，木连理生荥阳，相州刺史建安王休仁以闻。
八月乙丑，木连理生彭城城内，徐州刺史王元谟以
闻。辛未，嘉禾生乐陵，青冀二州刺史刘道隆以闻。”
大明七年，珊瑚连理。

按《宋书孝武帝本纪》。不载。　按《符瑞志》。“七年正月己
酉，珊瑚连理生郁林，始安太守刘勔以闻。”

### 明帝泰始元年嘉禾生

按《宋书明帝本纪》，不载。　按《符瑞志》，“泰始元年七月
己酉，嘉禾生会稽，永兴太守巴陵王休若以献。
泰始二年，嘉莲嘉瓜生，木连理。”

按：《宋书明帝本纪》，不载。　按《符瑞志》，“二年八月丙辰，
五城澳池二莲同干，都水使者罗僧愍以献。己未，豫
州刺史山阳王休祐献莲，二花一蒂。戊午，嘉瓜生南
豫州，南豫州刺史山阳王休祐以献。十一月，木连理
生丹阳秣陵。”

泰始四年，莲冬生。

按《宋书明帝本纪》。不载。　按《符瑞志》。“四年三月庚戌，
太子西池冬生莲，园丞周”《猗以献》，
泰始五年嘉莲生。

按《宋书明帝本纪》。不载。　按《符瑞志》。“五年六月甲子。
嘉莲生湖孰。南台侍御史竺曾度以闻。”

泰始六年“木连理。”

按《宋书明帝本纪》不载。　按《符瑞志》：“六年四月丙午，
木连理生会稽，永兴太守蔡兴宗以闻。六月壬子，嘉
莲生东宫元圃池，皇太子以闻。十二月壬辰，木连理
生豫章，南昌太守刘愔之以闻。”

泰始七年“木连理。”

按《宋书明帝本纪》。不载。　按《符瑞志》。“七年二月戊寅，
木连理生吴郡钱塘太守王延之以闻。”

### 顺帝昇明元年十月于潜桃李㮏结实按宋书顺帝本纪不载 按五行志云云昇明二年木连理紫芝生

按《宋书顺帝本纪》。不载。　按《符瑞志》，“昇明二年，木连
理生豫州界，内史刘怀珍以闻。宣城山中生紫芝一
株，在所获以献。”

按《南齐书祥瑞志》：“昇明二年四月，昌国县徐万年门
下棠树连理。九月，豫州万岁涧广数丈，有树连理，隔
涧腾枝相通，越壑跨水为一干。”